als_Latn slv_Latn bos_Latn
Biznesi i varrezes private, 45 dite per marrjen e lejes
Brenda 45 diteve mund te merret leja per hapjen e nje varreze private. Qeveria, ne situaten e krijuar nga mungesa e hapesirave ne varrezat publike, e lodhur nga pagesat per shpronesimet dhe burokracia e njesive vendore, vendosi ta liberalizoje kete biznes. Ashtu siç u privatizua para dy dekadash sektori i funeraleve, tani do te linde nje biznes tjeter qe u sherben komuniteteve. Me nje urdher te leshuar me 25 shkurt 2015, qeveria ka percaktuar kriteret dhe procedurat per varrezat private, te cilat ngrihen nga subjekte private, mbi token e tyre ose ne troje ne pronesi shteterore, a te njesise se qeverisjes vendore. Ngritja e varrezave private behet me miratimin e keshillit te njesise vendore dhe te Keshillit te Ministrave. Propozimet e subjekteve private per ngritjen e varrezave private shqyrtohen nga njesia vendore ose nga Ministria e Zhvillimit Urban brenda 45 diteve nga data e depozitimit te tyre. Per vleresimin e kerkesave ngrihet nje komision, i cili ka detyre shqyrtimin e propozimeve, pergatitjen e komenteve dhe analizave per titullarin e institucionit, si dhe negocimin dhe pergatitjen per nenshkrim te marreveshjes per ngritjen dhe funksionimin e varrezes private. Ne rastet kur propozimi parashikon ngritjen e varrezes ne truall ne pronesi shteterore ose te njesise baze te qeverisjes vendore, vendimi duhet te permbaje dhe dispoziten per kalimin e truallit ne perdorim te subjektit privat dhe administrimin e tij sipas marreveshjes. Marreveshja duhet te permbaje te drejtat e kontrollit qe ushtron njesia vendore, detyrimin e subjektit privat per te siguruar akses mbi territor dhe dokumentacion, percaktimin e sakte te zones se rezervuar dhe statusin ligjor te saj. Marreveshja duhet te permbaje llojet e varrimit qe lejohet te kryhen ne varrezen private te subjektit dhe teresine e sherbimeve te drejtperdrejta apo te lidhura me varrimin, qe merr persiper te kryeje subjekti privat ne varrezen e tij. Marreveshja duhet te pershkruaje edhe kushtet e pergjithshme te kontratave per te drejten e perdorimit te varrit, veçanerisht per kohen e prehjes dhe afatin e perdorimit te varrit, qe do te aplikoje subjekti privat ne varrezen e tij. Perveç menyres se ruajtjes se te dheneve personale, palet bien dakord edhe per fondet dhe garancite respektive ne rast mbylljeje ose prishjeje te varrezes.
Burimi: Gazeta Shqip
als_Latn als_Latn als_Latn